23.05.2017

**Consiliul Județean Vâlcea și Primăria municipiului Roman - modele de bună practică**

**la nivel european**

Comunicat de presă

În perioada 15-16 mai 2017, în Malta, a avut loc cea de-a **9-a Conferință Europeană a Calității** (9QC), intitulată „***Unirea forțelor și ruperea barierelor spre o administrație publică performantă, transparentă și incluzivă***”. Evenimentul a fost organizat în cadrul Rețelei Europene de Administrație Publică (EUPAN), pe durata Președinției malteze a Consiliului Uniunii Europene.

În cadrul sesiunilor conferinței, au fost prezentate două proiecte din România, respectiv, „***Train4Europe***”, al Consiliului Județean Vâlcea și „***Romașcanii decid! Evaluarea satisfacției cetățenilor municipiului Roman***”, al Primăriei municipiului Roman, care **au primit** **recunoașterea de bună practică la nivel european**.

Agenția Națională a Funcționarilor Publici, în calitatea sa membru al rețelei EUPAN, a fost implicată în promovarea la nivel național a inițiativei europene, dar și în centralizarea și transmiterea bunelor practici către organizatori.

***Direcţia Comunicare şi Relaţii Internaţionale***

**comunicare@anfp.gov.ro**

**Tel./fax: 0374 11 27 55**